“ชมกมล พุ่มพันธุ์ม่วง” ติดโผรายชื่อซื้อหุ้นเพิ่มทุน PP ใน THL
บอร์ด THL ไฟเขียวเพิ่มทุน PP จำนวน 12,135,000,000 หุ้นมูลค่าที่ตราไว้ (Par) 1.00 บ.ให้แก่ผู้ลงทุนจำนวน 16 รายราคาขายหุ้นละ 0.05 บ.รวมเป็นเงินทั้งสิ้น 606,750,000 บ.ทั้งนี้หนึ่งในรายชื่อบุคคลในวงจำกัด (PP ) มี น.ส.ชมกมล พุ่มพันธุ์ม่วง ซึ่งเป็นบุตรสาวของ พล.ต.อ. สมยศ พุ่มพันธุ์ม่วงได้เข้าซื้อหุ้นเพิ่มทุนจำนวน 200,000,000 หุ้นในราคารวม 10 ลบ.
22 ธ.ค. 2558

บริษัท ทุ่งคาฮาเบอร์ จำกัด (มหาชน)หรือ THL ระบุว่า คณะกรรมการบริษัทมีมติจัดสรรหุ้นสามัญเพิ่มทุนให้แก่บุคคลในวงจำกัดจำนวนตามแผนที่กำหนดไว้ในแผนฟื้นฟูกิจการของบริษัท โดยจำนวนหุ้นที่จัดสรร 12,135,000,000 หุ้น มูลค่าที่ตราไว้ (Par) 1.00 บาทต่อหุ้นให้แก่ผู้ลงทุนจำนวน 16 รายในฐานะบุคคลในวงจำกัดในราคาเสนอขายหุ้นละ 0.05 บาทรวมเป็นเงินทั้งสิ้น 606,750,000 บาท โดยมีกำหนดระยะเวลาวันจองซื้อและชำระค่าหุ้นวันที่ 22 ธ.ค. 2558 ถึงวันที่ 29 ม.ค. 2559
โดยมีรายละเอียดบุคคลในวงจำกัดที่ได้รับการจัดสรร 16 รายดังนี้


สำหรับวัตถุประสงค์ในการเพิ่มทุนครั้งนี้ เป็นการดำเนินการตามแผนฟื้นฟูกิจการ และเงินที่ได้จากการเพิ่มทุนดังกล่าวจะนำไปชำระหนี้ให้แก่เจ้าหนี้ของบริษัทตามแผนฟื้นฟูกิจการ และเพื่อใช้เป็นเงินทุนหมุนเวียนของบริษัทต่อไป